open-index/open-wikipedia-markdown huggingface dataset:
Leirfinnur

**Leirfinnur** er gælunafn notað um leirstyttu, sem kom við sögu í Geirfinnsmálinu. Styttan er brjóstmynd af karlmanni, sem listakonan Ríkey gerði eftir lýsingu sjónarvotta, af manni sem hringdi úr Hafnarbúðinni í Keflavík, kvöldið 19. nóvember 1974. Talið var að óþekkti maðurinn hafi hringt í Geirfinn Einarsson og boðaði hann á stefnumót umrætt kvöld, en ekkert hefur síðar spurst til Geirfinns. Leirstyttan var gerð í þeim tilgangi að hafa upp á manninum sem hringdi úr Hafnarbúðinni með því að birta ljósmynd af styttunni í dagblöðum og lýsa þannig eftir honum. Nafnið „Leirfinnur“ á einnig við um þennan óþekkta mann. 

Í bókinni *Leitin af Geirfinni* sem að kom út árið 2024 og fjallaði um nýjar og stórar vísbendingar um Geirfinnsmálið kom fram að Leirfinnur hafi verið maður að nafni Jón Grímsson, utanbæjarmaður sem að hafði verið sendur til Keflavíkur til að ná í bíl vinnufélaga síns. Hann hafi aldrei áður komið til Keflavíkur og mun hafa fengið lánaðan síma í Hafnarbúðinni til að hringja og spyrja hvar hann myndi finna bílinn. Samkvæmt því var hann algerlega ótengdur hvarfi Geirfinns. 

## Menn sem hafa verið tengdir við Leirfinn
Í fjölmiðlaumræðu og réttarrannsókn hafa þrír menn verið nefndir sem hugsanleg fyrirmynd leirstyttunnar. Það eru Magnús Leópoldsson, Kristján Viðar og Jón Grímsson.

Því hefur verið haldið fram að leirstyttan hafi vísvitandi verið látin líkjast Magnúsi Leopoldssyni sem síðar var handtekinn og haldið í einangrun í 105 daga í Síðumúlafangelsi. Teiknari úr Keflavík, Magnús Gíslason, hefur sagt að rannsóknarmenn hafi látið sig hafa ljósmynd af Magnúsi Leopoldssyni, sem fyrirmynd að teikningu, sem hann átti að gera af umræddum „Leirfinni“. Þessi ásökun hefur þó verið borin til baka opinberlega.

Í kynningu á niðurstöðum sakamálarannsóknar undir forustu Karl Schütz árið 1977 er því haldið fram að Kristján Viðar Viðarsson sé Leirfinnur.

Jón Grímsson telur sjálfur að hann sé fyrirmynd leirstyttunnar Leirfinns en Jón kom í Hafnarbúðina kvöldið sem Geirfinnur hvarf og bað um að fá að hringja. Hann var staddur í Keflavík til að sækja bíl. 

## Listaverk og heimildarmyndir um Leirfinn
Ólöf Nordal listakona gerði myndverk í tengslum við Kristnihátíð árið 2000. Verk hennar var leirstytta í líki Leirfinns sem reist var á staur og lak niður  og hátíðargestir gengu framhjá. Ólöf fékk við undirbúning verksins leyfi frá opinberum aðilum til að ljósmynda frummynd að Leirfinni og telur að það hafi verið  á vegum lögreglu gerðar tvær útgáfur af styttunni. 

Leikin heimildamynd, *Aðför að lögum* eftir Sigurstein Másson, Kristján Guy Burgess og Einar Magnús Magnússon, fjallar um Geirfinnsmálið, þar með talið um *Leirfinn*.

## Tilvísanir


## Sjá einnig
* ''Mál 1241'' (*Sótt: 22. september 2007*)
*  ''Vísir.is – Leirfinnur í fyrsta sinn fyrir almenningssjónir'' (*sótt: 16. september 2017*)
Kjartan Ólafsson (tónlistarmaður)

**Kjartan Ólafsson** (fæddur 1958) lauk stúdenstprófi frá Menntaskólanum við Hamrahlíð árið 1980. Hann stundaði nám við nýstofnaða tónfræðadeild í Tónlistarskólanum í Reykjavík og lauk prófi í tónsmíðum þaðan árið 1984. Næstu tvö árin stundaði hann nám í raftónlist í Hollandi við Utrecht Conservatory og Institute for Sonologie. Frá 1986 til 1995 stundaði hann tónsmíðanám hjá Einojuhani Rautavaara og Paavo Heininen við Sibeliusarakademíunni í Finnlandi þaðan sem hann lauk Licentiat (PhD)  gráðu í tónlist. 

Tónverk Kjartans teljast tæplega þrjú hundruð og má þar nefna einleiksverk, söngverk, ballettverk, leikhúsverk, óperur, kammerverk, raftónverk, dægurtónlist, barnatónlist, spunatónlist, kórverk, konserta og hljómsveitarverk.

Frá 1988 hefur Kjartan unnið að hönnun og þróun tónsmíðaforritsins CALMUS.  Forritið byggir m.a. á gervigreindartækni og er hannað sérstaklega fyrir nútímatónsmíðar og rannsóknir.  Á meðal verkefna sem tengjast því má nefna rannsóknir og hönnun reiknimódela á sviði gervigreindar fyrir tónsmíðalega framvindu, reiknislegt mat á hljómum með tilliti til ómstreytu, lita, tónbila, yfirtónaskyldleika og hljómaframvindu. Þá má nefna rannsóknir á sviði  laglínugerðar með gervigreindartækni í hlutbundnu forritunarumhverfi ásamt reiknislegum samanburði í laglínu- og hljómagerð. Í tengslum við þessi verkefni hefur hann notið styrkja m.a. frá Sibelius Akademíunni, finnska menntamálaráðuneytinu, Rannís, menntamálaráðuneytinu á Íslandi og NorFa. 

Kjartan hefur ritað greinar og haldið fjölda fyrirlestra og námskeiða um algrímskrar aðferðir í gervigreindarumhverfi fyrir tónlist og rannsóknir á því sviði, m.a. við Háskóla Íslands, Sibeliusar Akademíuna í Finnlandi, New York University, á alþjóðlegu ICMC tölvutónlistarhátíðinni, International Computer Music Festival, og við EMS – Electro-Acoustic Music stofnunina í Svíþjóð. 
Tónlist hans hefur verið flutt opinberlega víða um heim s.s. á hinum  ýmsum tónlistarhátíðum - Norrænum músíkdögum, ISCM - International Society for Contemporary music, Avanti sumarhátíðin í Finnlandi, Myrkum músíkdögum,  ErkiTíð, ICMC - International Computer Music Festival og Listahátíð í Reylkjavík.

Kjartan starfar á Íslandi sem tónskáld, kennari við Tónlistardeild Listaháskóla Íslands, og að ýmsum rannsóknum á sviði tónlistar. Þá hefur hann starfað að ýmsum félagsmálum m.a. fyrir UNM, Ung Nordisk Musik, ISCM, ECF, ECSA, STEF og Tónskáldafélag Íslands og starfað að tónleikahaldi fyrir Myrka músíkdaga, Norræna músíkdaga, ErkiTíð  m.a. í samvinnu við Reykjavík, menningarborg Evrópu árið 2000 og Listahátíð í Reykjavík. Árið 2005 var Kjartan skipaður prófessor í tónsmíðum og tónfræði við Listaháskóla Íslands.

## Tengill
* vefsíða
Lúðrasveit Reykjavíkur - The Reykjavík City Band

**Lúðrasveit Reykjavíkur - The Reykjavík City Band**  er 33 snúninga LP hljómplata gefin út af SG - hljómplötum árið 1972. Stjórnandi er Páll P. Pálsson. Hljóðritun fór fram í Ríkisútvarpinu undir stjórn Péturs Steingrímssonar. Ljósmyndir á plötuumslagi tók Kristján Magnússon. 

## Lagalisti
#Lúðrakall! - *Lag - Páll P. Pálsson*
#Ég vil elska mitt land - *Lag - Bjarni Þorsteinsson - Útsetning: Jan Morávek*
#Gamlir félagar - *Lag - Árni Björnsson* 
#Lóan er komin - *Lag - Ísólfur Pálsson - Útsetning: Jan Morávek*
#Rís þú unga Íslands merki - *Lag - Sigfús Einarsson - Útsetning: Jan Morávek*
#Yfir voru ættarlandi - *Lag - Sigfús Einarsson - Útsetning: Jan Morávek*
#Tjarnarmarz - *Lag - Páll P. Pálsson*
#Nú er glatt í hverjum hól - *Lag - Helgi Helgason - Útsetning: Páll P. Pálsson*
#Stóð ég úti í tunglsljósi - *Lag - Íslenskt þjóðlag - Útsetning: Páll P. Pálsson*
#Lúðrakall II - *Lag - Páll P. Pálsson*
#Ó, Guð vors lands - *Lag - Sveinbjörn Sveinbjörnsson - Útsetning: Páll P. Pálsson*
#Lát hornin gjalla -  *Lag - Karl Ó. Runólfsson*
#Fífilbrekka -  *Lag - Þjóðlag í raddsetningu E. Thoroddsen - Útsetning: Guðmundur Norðdahl*
#Ísland ögrum skorið -  *Lag - Sigvaldi Kaldalóns - Útsetning: Jan Morávek*
#Ó, blessuð vertu sumarsól -  *Lag - Ingi T. Lárusson - Útsetning: Björn R. Einarsson*
#Öxar við ána -  *Lag - Helgi Helgason - Útsetning: Jan Morávek*
#Lýsti sól -  *Lag - Jónas Helgason - Útsetning: Páll P. Pálsson*
#Íslands hrafnistumenn -  *Lag - Emil Thoroddsen - Útsetning: Albert Klahn*

## Textabrot af bakhlið plötuumslags
Hannes Jón - Hannes Jón

**Hannes Jón**  er 33 snúninga LP hljómplata gefin út af SG - hljómplötum árið 1972. Hljóðritun fór fram í Ríkisútvarpinu undir stjórn Péturs Steingrímssonar. Ljósmyndir á plötuumslagi tók Sigurgeir Sigurjónsson. 

## Lagalisti
#Hvatning - *Lag - texti: Hannes Jón Hannesson — Hannes Björnsson*
#Jósefína - *Lag - texti: Hannes Jón Hannesson*
#Hudson Bay - *Lag - texti: Hannes Jón Hannesson — Steinn Steinarr*
#Einmana - *Lag - texti: Hannes Jón Hannesson*
#Frænka eldfjalls og ísa - *Lag - texti: Bob Dylan - Hrafn Gunnlaugsson*
#Óskhyggja - *Lag - texti: Hannes Jón Hannesson*
#Pása - *Lag - texti: Hannes Jón Hannesson*
#Realization - *Lag - texti: Hannes Jón Hannesson*
#Á Sprengisandi - *Lag - texti: Sigvaldi Kaldalóns - Grímur Thomsen*
#Hellas - *Lag - texti: Hannes Jón Hannesson — Hannes Björnsson*
#Minning - *Lag - texti: Hannes Jón Hannesson*
#Seiðir og særingar -  *Lag - texti: Hannes Jón Hannesson*
#Bræðralag -  *Lag - texti: J.S. Bach — Hannes Björnsson*
#Kveðja (niðurlag) -  *Lag - texti: Hannes Jón Hannesson*

## Textabrot af bakhlið plötuumslags
Fálkar (aðgreining)

**Fálkar** getur átt við eftirfarandi:

* Fuglategundina fálka
* Fálkaættkvíslina
* Kvikmyndina *[[Fálkar (kvikmynd)|Fálkar]]* eftir Friðrik Þór Friðriksson frá árinu 2002
Jörundur Þorsteinsson

**Jörundur Þorsteinsson** var biskup á Hólum frá 1267 til dauðadags, 1313. 

Foreldrar Jörundar voru Þorsteinn Einarsson og Guðlaug Grímsdóttir. Hann lærði hjá Brandi Jónssyni ábóta í Þykkvabæjarklaustri, síðar biskupi. Taldi Brandur Jörund vera minnugastan þeirra sem hann hafði kennt. 

Jörundur var vígður biskup 1267 og var Hólabiskup í 46 ár. Hann var hagsýnn og hygginn stjórnandi, auðgaði mjög Hólastól og endurbyggði dómkirkjuna á staðnum (skömmu eftir 1280). Hann setti nunnuklaustur á Reynistað 1295 og munkaklaustur á Möðruvöllum í Hörgárdal 1296. Hann var fylgjandi hinum fornu kirkjustjórnarháttum og fylgdi ekki Árna Þorlákssyni Skálholtsbiskupi í staðamálum síðari, þ.e. í kröfum um að kirkjan fengi yfirráð yfir kirkjustöðum.

Jörundur andaðist 1. febrúar 1313, þá orðinn ellimóður mjög.

## Heimildir
*Páll Eggert Ólason: *Íslenskar æviskrár* III.
Ketill Þorsteinsson

**Ketill Þorsteinsson** (latína *Ketillus Thorsteini filius*, 1075–7. júlí 1145) var biskup á Hólum frá 1122 til dauðadags, 1145, eða í 23 ár. 

Faðir Ketils var Þorsteinn Eyjólfsson (Guðmundssonar ríka á Möðruvöllum í Eyjafirði). Móðir ókunn. Ketill fæddist um 1075, og hefur líklega alist upp á Möðruvöllum. Síðar tók hann við staðarforráðum þar og varð með mestu höfðingjum norðanlands. Hann mun hafa verið með í ráðum þegar biskupsstóll var settur á Hólum 1106.

Ketill var kjörinn biskup eftir Jón Ögmundsson og var vígður af Össuri erkibiskupi í Lundi 12. febrúar 1122. Þingeyraklaustur var formlega stofnað 1133, í biskupstíð Ketils, þó að hugsanlegt sé að þar hafi verið vísir að klaustri fyrir. Ketill var vinsæll maður og virtur og hefur haft menningarlegan metnað. Í formála Íslendingabókar segist Ari fróði hafa gert hana fyrir biskupana, Ketil Þorsteinsson og Þorlák Runólfsson, og þeir lesið hana yfir og sett fram tillögur um breytingar og viðauka. Kristinréttur hinn forni eða Kristinréttur eldri  var settur í tíð þessara sömu biskupa, 1122-1133, og er hann stundum kenndur við þá. Össur erkibiskup átti nokkurn þátt í að ráðist var í að semja og lögtaka kristinréttinn. Ketill andaðist að Laugarási í Biskupstungum 7. júlí 1145, þar sem hann var staddur í tilefni af samkomu í Skálholti.

Kona Ketils var **Gróa Gissurardóttir**, dóttir Gissurar Ísleifssonar Skálholtsbiskups, og því af ætt Haukdæla. Sonur þeirra var:
* Runólfur Ketilsson prestur.

## Neðanmálsgreinar


## Heimildir
*Páll Eggert Ólason: *Íslenskar æviskrár* III.
*Sigurður Líndal (ritstj.): *Saga Íslands* II, 64, 68, 91 og 212.
Rósa Ingólfsdóttir - Rósa

**Rósa**  er 33 snúninga LP hljómplata gefin út af SG - hljómplötum árið 1972. Hljóðritun fór fram í Ríkisútvarpinu undir stjórn Péturs Steingrímssonar. Ljósmynd á plötuumslagi tók Óli Páll. 

## Lagalisti
#Kom ég þar að kvöldi - *Lag - texti: Rósa Ingólfsdóttir — Þjóðvísa*
#Margt býr í þokunni - *Lag - texti: Ingólfur Sveinsson - Þjóðvísa*
#Svo glöð og frjáls - *Lag - texti: Rósa Ingólfsdóttir — Jóhanna G. Erlingsson* 
#Smalahundurinn (Krummi) - *Lag - texti: Ingólfur Sveinsson — Þjóðvísa*
#Snjóklukkurnar - *Lag - texti: Rósa Ingólfsdóttir - Steinn Steinarr*
#Djákninn á Myrká - *Lag - texti: Ingólfur Sveinsson — Þjóðvísa*
#Lömbin í mónum - *Lag - texti: Ingólfur Sveinsson — Þjóðvísa*
#Ræ ég við róður minn- *Lag - texti: Rósa Ingólfsdóttir - Þjóðvísa*
#Gimbillinn - *Lag - texti: Ingólfur Sveinsson — Þjóðvísa*
#Dabba-dabb - *Lag - texti: Rósa Ingólfsdóttir*
#Grýluþula - *Lag - texti: Ingólfur Sveinsson — Þjóðvísa*
#Sýn smalastúlkunnar -  *Lag - texti: Rósa Ingólfsdóttir - Þjóðvísa*

## Textabrot af bakhlið plötuumslags
Þuríður og Pálmi syngja lög eftir Gunnar Þórðarson

**Þuríður og Pálmi syngja lög eftir Gunnar Þórðarson**  er 33 snúninga LP hljómplata gefin út af SG - hljómplötum árið 1972. Hljóðritun fór fram í Ríkisútvarpinu undir stjórn Péturs Steingrímssonar. Umsjón með hljóðritun fyrir hönd SG-hljómplatna hafði Ólafur Gaukur (en það var einmitt hann, sem gerði texta við fyrstu lög Gunnars, sbr. *Bláu augun þín*).

## Lagalisti
#Óskastjarnan - *Texti: Jónas Friðrik* - Bæði syngja
#Bláu augun þín - *Texti: Ólafur Gaukur* - Þuríður syngur
#Opnaðu - *Texti: Gunnar Þórðarson og Rúnar Júlíusson* - Bæði syngja
#Lít ég börn að leika sér - *Texti: Þorsteinn  Eggertsson* - Pálmi syngur
#Ég vil að þú komir - *Texti: Gunnar Þórðarson* - Þuríður syngur
#Ástarsæla - *Texti: Þorsteinn Eggertsson* - Bæði syngja
#Minningar - *Texti: Jónas Friðrik* - Bæði syngja
#Er hún birtist - *Texti: Þorsteinn Eggertsson* - Pálmi syngur
#Ég elska alla - *Texti: Þorsteinn Eggertsson* - Bæði syngja
#Frelsi andans - *Texti: Þorsteinn Eggertsson* - Bæði syngja
#Í dag - *Texti: Gunnar Þórðarson* - Þuríður syngur
#Lífsgleði -  *Texti: Þorsteinn Eggertsson* - Bæði syngja

## Textabrot af bakhlið plötuumslags
Illustrated London News

**Illustrated London News** er tímarit stofnað af Herbert Ingram og Mark Lemon sem þá var ritstjóri háðsádeiluritsins Punch. Fyrsta tölublaðið kom út 14. maí 1842 og kostaði sex pens. Það innihélt sextán síður og 32 tréskurðarmyndir.

Illustrated London News kom út vikulega til ársins 1971 þegar því var breytt í mánaðarrit. Frá 1989 var það gefið út annan hvern mánuð, síðan ársfjórðungslega og að síðustu tvisvar á ári.  

## Tenglar
* The Illustrated London News Group
* My Illustrated London News
Kjarnaskógur

**Kjarnaskógur** er skógur og útivistarsvæði í Kjarnalandi í Eyjafirði milli Kjarnalæks og Brunnár rétt sunnan við Akureyri. Landið komst í eigu Akureyrarbæjar frá 1910 og var nýtt af bæjarbúum fyrir grasnytjar og garðrækt til 1946 þegar Skógræktarfélag Eyfirðinga fékk þar aðstöðu. Markviss skógrækt hófst síðan 1952. Algengar trjátegundir í skóginum eru sitkagreni, stafafura, birki og lerki.

Fágætari tegundir má finna þar. Til að mynda var hengibjörk valið tré ársins 2009.
Björn Gilsson

**Björn Gilsson** (f. um 1100, d. 20. október 1162) var biskup á Hólum frá 1147 til dauðadags, 1162, eða í 15 ár. 

Foreldrar Björns voru Gils Einarsson á Þverá (Munkaþverá) í Eyjafirði, og Þórunn Bjarnardóttir, sonardóttir Þorfinns karlsefnis á Reynistað. Bróðir Bjarnar og alnafni var Björn Gilsson (d. 1181), síðar ábóti á Munkaþverá. 

Björn hefur líklega verið fæddur um 1100. Hann lærði hjá Teiti Ísleifssyni í Haukadal, syni Ísleifs Gissurarsonar biskups. 

Björn var kjörinn Hólabiskup 1146 og var vígður af Áskatli erkibiskupi í Lundi 4. maí 1147. Hann virðist hafa haft góða stjórn á fjárhag biskupsstólsins. Árið 1155 gaf hann föðurleifð sína, Þverá í Eyjafirði, til munkaklausturs og heitir þar síðan Munkaþverá. Þar var klaustur af Benediktsreglu. 

Björn Gilsson andaðist 20. október 1162. 

## Heimildir
*Páll Eggert Ólason: *Íslenskar æviskrár* I.
Íslenska alfræðiorðabókin A–Ö

***Íslenska alfræðiorðabókin A–Ö*** er alfræðirit á íslensku, sem gefið var út árið 1990 af bókaútgáfunni Erni og Örlygi. Bókin er í þremur bindum, inniheldur um 37.000 efnisorð og 4.500 teikningar og kort, og er jafnframt fyrsta íslenska alfræðiritið, almenns umfangs sem samið er fyrir fullorðna lesendur. Ritstjórar voru Dóra Hafsteinsdóttir og Sigríður Harðardóttir. Önnur prentun var gerð 1992.

Bókin er byggð á danska alfræðiritinu Fakta, Gyldendals etbinds leksikon sem gefið var út 1988. Samningar um útgáfuna tókust 1987 og upphaflega stóð til að alfræðiorðabókin kæmi út samhliða dönsku útgáfunni.

## Tilvísanir
Vilhjálmur Vilhjálmsson - Glugginn hennar Kötu

**Vilhjálmur Vilhjálmsson - Glugginn hennar Kötu**  er 33 snúninga LP hljómplata gefin út af SG - hljómplötum árið 1972. Hljóðritun fór fram í Tannlæknasalnum undir stjórn Péturs Steingrímssonar. Hinar afbragðs góðu útsetningar á lögunum gerði Jón Sigurðsson, sem jafnframt stjórnar hljómsveit. Má segja að í hljómsveitinni sé valinn maður í hverju rúmi. Ljósmynd á plötuumslagi tók Óli Páll. 

## Lagalisti
#Glugginn hennar Kötu - *Lag - texti: Murray/Callander — Iðunn Steinsdóttir*
#Bíddu pabbi - *Lag - texti: Calander — Iðunn Steinsdóttir*  
#Ég hvísla þitt nafn - *Lag - texti: Guðlaugur Jörundsson — Jörundur Gestsson* 
#Ein úti á götu gekk - *Lag - texti: R. Bauer — Iðunn Steinsdóttir*
#Ó, mín kæra vina - *Lag - texti: A. Smith — Valgeir Sigurðsson*
#Ungar ástir - *Lag - texti: Ástvaldur Jónsson — Hafliði Magnússon*
#Var það ást - *Lag - texti: J. D. Loudermilk — Iðunn Steinsdóttir*
#Vor, sumar, vetur og haust - *Lag - texti: Papathanassiou/Francis — Jóhanna G. Erlingsson*
#Sigrún - *Lag - texti: Murroy/Callander — Iðunn Steinsdóttir*
#Angelia - *Lag - texti: W. Meisel — Theódór Einarsson*
#Ég syng þér lítið lag - *Lag - texti: Roloff/Kaleta/Hee — Jónas Friðrik*
#Kveðja útlagans -  *Lag - texti: Murray/Callander — Iðunn Steinsdótlir*

## Textabrot af bakhlið plötuumslags
Reynir Jónasson - Leikur 30 vinsælustu lög síðustu ára

**Reynir Jónasson - Leikur 30 vinsælustu lög síðustu ára**  er 33 snúninga LP hljómplata gefin út af SG - hljómplötum árið 1972. Hljóðritun Péturs Steingrímssonar. Útsetningar gerði Ólafur Gaukur, sem jafnframt stjórnaði hljóðritun. Ljósmynd á plötuumslagi tók Jóhannes  Long. 

## Lagalisti
#Syrpa - Quick step - 2,32 - Þú ert minn súkkulaði-ís - *Lag - Worsley/Myers* - Hótel jörð - *Lag - Heimir Sindrason* - Jón er kominn heim - *Lag - Robinson*
#Syrpa - Rhumba - 2,31 - Eitt sumar á landinu bláa - *Lag - Írskt þjóðlag* - Heimkoma - *Lag - Putman* - Ég leitaði blárra blóma - *Lag - Hörður Torfason*
#Syrpa - Jive - 4,34 - Ef ég væri ríkur - *Lag - J. Bock* - Ég bið þig forláts - *Lag - J. South* - Gvendur á eyrinni - *Lag - Rúnar Gunnarsson*
#Syrpa - Enskur vals - 3,53 - Það er svo ótalmargt - *Lag - Lindsey/Smith* - Amorella - *Lag - Kristinn Reyr* - Alparós - *Lag - R. Rodgers*
#Syrpa - Jive - 3,14 - Litla sæta ljúfan góða - *Lag - Th. Skogman* - Regndropar falla - *Lag - B. Bacharach* - Ég sá þig snemma dags - *Lag - G. Beart*
#Syrpa - Quick step - 2,40 - Á suðrænni strönd - *Lag - Brasílskt þjóðlag* - Hláturinn lengir lífið - *Lag - Ortega* - Segðu ekki nei, segðu kannski - *Lag - I. Hallberg*
#Syrpa - Stroll - 4-3,48 - Heyr mína bæn - *Lag - Nisa* - Glókollur - *Lag - Birgir Marinósson* - Bíddu mín - *Lag - Gerard/Barnes/Barnet*
#Syrpa - Jive - 2,58 - Léttur í lundu - *Lag - Karl Hermannsson* - Lipurtá - *Lag - Jenni Jóns* - Á sjó - *Lag - Wayne*
#Syrpa - Vínarvals - 2,43 - Húrra, nú ætti að vera ball - *Lag - Högstedt* - Við viljum lifa - *Lag - L. Alberto* - Bjössi á Hól - *Lag - Gamall sænskur vals*
#Syrpa - Jive - 2,46 - Úti í Hamborg - *Lag - Jón Sigurðsson* - Litla flugan - *Lag - Sigfús Halldórsson* - Ó, María mig langar heim - *Lag - Wilkins/Tillis*

## Textabrot af bakhlið plötuumslags
Einsöngvarakvartettinn - Einsöngvarakvartettinn

**Einsöngvarakvartettinn - Einsöngvarakvartettinn**  er 33 snúninga LP hljómplata gefin út af SG - hljómplötum árið 1972. Hljóðritun fór fram í Ríkisútvarpinu undir stjórn Péturs Steingrímssonar. 

## Lagalisti
#Í fyrsta sinn - *Lag - texti: Birgir Sjöberg  —  Magnús Ásgeirsson*
#Fjórir dvergar - *Lag - texti: Niels Clemmensen  —  Magnús Ásgeirsson*
#Dauðinn nú á tímum - *Lag - texti: Ruben Nilsson  — Magnús Ásgeirsson* 
#Salómó konungur - *Lag - texti: Ruben Nilsson  —  Magnús  Ásgeirsson*
#Óþekkti hermaðurinn - *Lag - texti: Ruben Nilsson  —  Magnús Ásgeirsson*
#Mannsöngvarinn - *Lag - texti: Gunnar Tureson — Magnús Ásgeirsson*
#Ameríkubréf - *Lag - texti: Ruben Nilsson  —  Magnús Ásgeirsson*
#Kvæði um einn kóngsins lausamann - *Lag - texti: Ruben Nilsson — Magnús Ásgeirsson*
#Ef þú elskar annan mann - *Lag - texti: Niels Clemmensen — Magnús Ásgeirsson*
#Laban og dætur hans - *Lag - texti: Ruben Nilsson  —  Magnús Ásgeirsson*
#Stúfurinn og eldspýtan - *Lag - texti: Ruben  Nilsson  —  Magnús Ásgeirsson*
#Raunir bassans -  *Lag - texti: Birgir Sjöberg  —  Magnús Ásgeirsson*
Félag íslenskra botnvörpuskipaeigenda

**Félag íslenskra botnvörpuskipaeigenda** var stofnað 9. febrúar 1916. 

Aðalhvatamaður að stofnun félagsins var Thor Jensen, þáverandi aðaleigandi og framkvæmdastjóri Kveldúlfs hf.. Var hann fyrsti formaður félagsins, en með honum í stjórninni voru þeir Th. Thorsteinsson, varaformaður, Ágúst Flygenring, ritari, Jes Zimsen, gjaldkeri og Magnús Einarsson dýralæknir, meðstjórnandi.

Síðari formenn félagsins voru Ólafur Thors frá 1918 til 1935 og Kjartan Thors frá 1935 til 1959. 

## Tengill
* Félag íslenzkra botnvörpueigenda 50 ára; grein í Morgunblaðinu 1966
Þverflauta

**Þverflauta** er tréblásturshljóðfæri sem haldið er út til hægri frá munni flautuleikarans. Á henni eru 16 göt sem ráða tónunum.

## Saga
Þverblásnar flautur eru meðal elstu hljóðfæranna, allt frá beinflautum frumþjóða. Elstu áreiðanlegar heimildir um þverflautur eru frá 10. öld. Þó er vitað að öldunum fyrir Krist voru til þverflautur með sex götum. Á þessum tíma voru þær oftast smíðaðar úr tré. Þverflauturnar urðu vinsælar í Evrópu á 12. öld.
Fjallabláklukka

**Fjallabláklukka** (fræðiheiti: *Campanula uniflora*) er lítil fjölær jurt sem ber aðeins eitt blátt blóm á hverjum stilk. Hún er algeng á norðurslóðum þar sem hún vex í kalkríkum jarðvegi til fjalla.

Á Íslandi er fjallabláklukka fremur sjaldséð og algengust í fjallshlíðum við Eyjafjörð.

Á heimsvísu er hún er útbreidd í norðanverðri Norður-Ameríku, þ.m.t. Klettafjöllum og Grænlandi, Asíumegin við Beringshaf og á Íslandi, Svalbarða, fjöllum Skandinavíu og Novaja Zemlja.

Tegundin var fyrst uppgötvuð af Linnaeus í leiðangri hans til Lapplands árið 1732 og segir frá henni í bók sinni Flora Lapponica (1737).

## Samlífi
Á Íslandi vex niðurbrotssveppurinn grasmúrgróungur (*Pleospora herbarum*) á dauðum vefjum ýmissa plöntutegunda, meðal annars á fjallabláklukku.

## Heimildir
Skollakambur

**Skollakambur** (fræðiheiti: *Struthiopteris spicant*) er burkni sem er algengur um alla Evrópu.

Á Íslandi er skollakambur fremur sjaldgæfur en vex á láglendi þar sem snjóþyngsli eru mjög mikil í fjörðum á Vestfjörðum, Norðurlandi og Austfjörðum. Smávaxinn burkni, tunguburkni (*Struthiopteris fallax*) var áður talinn vera afbrigði skollakambs en er nú flokkaður sem sértegund. Tunguburkni vex í jarðhita við Deildartunguhver en er ekki þekktur annars staðar og er hann alfriðaður.
Tjarnalaukur

**Tjarnalaukur** (fræðiheiti: *Littorella uniflora*) er vatnajurt sem vex í grunnum vötnum eða tjörnum. Hann myndar um 12 sm löng blöð og 15 sm langar renglur. 

Á Íslandi er tjarnalaukur fremur útbreiddur á suðvesturlandi en sjaldséður annars staðar.

## Tilvísanir
Mykines

**Mykines** er vestust Færeyja og er um 11 km² að flatarmáli. Á eyjunni er samnefnt þorp þar sem hafa búið flestir um 180 manns árið 1925, en nú aðeins um tíu. Sundið á milli Mykiness og Vága kallast Mykinesfjörður. Ferja siglir milli Mykiness og Vága.

## Byggð
Mykines er fyrst nefnt í heimildum um 1400 en grasafræðingurinn Jóhannes Jóhansen telur að ræktun hafra hafi byrjað í Mykinesi um miðja 7. öld og hafi þar keltneskir einsetumenn og munkar verið að verki. Um 200 árum síðar virðist ræktun byggs hafa hafist með komu norrænna landnámsmanna. Annars voru fiskveiðar og sauðfjárrækt atvinnuvegir eyjarskegga og eitt sinn voru yfir þúsund kindur á eynni. Í Mykinesi hefur orðið mikil fólksfækkun eins og í öðrum úteyjum Færeyja. 61 íbúi var þar árið 1769, 100 árið 1850, 179 árið 1925 og voru þá 27 börn í skólanum, en 1970 hafði íbúum fækkað í um 60 og voru flestir við aldur. Í apríl 1595 herma sagnir að um fimmtíu bátar frá Mykinesi hafi farist í óveðri og með þeim allir uppkomnir karlmenn á eynni.

Byggðin í eynni er öll í einu þorpi, Mykinesi, og hefur svo líklega alltaf verið nema þegar byggð var í Mykineshólma. Í þorpinu eru um fjörutíu hús en aðeins er búið í örfáum að staðaldri og eru íbúarnir nú um tíu talsins. Hin eru þó mörg hver nýtt á sumrin því þá fjölgar íbúum eyjarinnar til muna. Í þorpinu er skólahús, reist 1894, og kirkja sem byggð var 1879. Fyrsta sundlaug í Færeyjum var gerð í Mykinesi 1927 með því að gera stíflu neðan við hyl í á sem rennur gegnum byggðina.

Myndlistarmaðurinn Mikines fæddist í Mykinesi árið 1906 og bjó þar. Vinnustofa hans er nú gistihús, Kristianshús.

## Mykineshólmur
Vestur af aðaleynni er hólmi sem heitir Mykineshólmur og er næststærsti hólmur Færeyja, skilinn frá eynni af mjórri gjá, Hólmgjógv. Í hólmanum er geysimikið fuglalíf eins og raunar á allri eynni og er þar eini varpstaður súlu í Færeyjum. Sagt er að ef súlan fyrirfinnst á einni af hinum eyjunum sé hún feig. Súlan kemur til hólmsins þann 25. janúar og dvelur þangað til ungviðið er flugfært, þann 11. nóvember. Á hólminum er einnig lundavarp. Göngubrú er út í hólmann og þar er viti, byggður 1909. Þá hófst byggð í Mykineshólma og voru þar mest 22 íbúar en þeir síðustu fluttu þaðan 1970, þegar vitinn varð sjálfvirkur. Vitinn er 14 metra hár og stendur á 113 metra háu bjargi.

## Flugslysið 1970

Austan til á eynni er fjallið Knúkur (560 m). Þar fórst Fokker F27-flugvél Flugfélags Íslands 26. september 1970 og með henni átta manns, þar á meðal flugstjórinn, en 26 björguðust, sumir illa slasaðir. Þrír færeyskir farþegar sem sluppu lítt meiddir gengu klukkutíma leið um óbyggt fjallendi að Mykinesþorpi til að gera viðvart. Fóru þá flestir íbúar þorpsins á slysstað til að liðsinna slösuðum en björgunarþyrla komst ekki strax á vettvang vegna þoku.

## Heimildir
* 
* 
* 

## Tilvísanir
Mýrfjóla

**Mýrfjóla** (fræðiheiti: *Viola palustris*) er lítil fjölær jurt af fjóluætt sem vex í votlendi, rökum skógarlundum og við árbakka á norðurhveli jarðar. Á Íslandi er mýrfjóla algeng um allt land.

## Tilvísanir
Snæsteinbrjótur

**Snæsteinbrjótur** (fræðiheiti: *Saxifraga nivalis*) er lítill fjölær steinbrjótur. Fræhirslan er efst á hærðum stöngli. Blöðin liggja með jörðinni og eru þykk, gróftennt og oft rauðleit að neðan. Snæsteinbrjótur vex um allt norðurhvel jarðar.

Snæsteinbrjótur er algengur um allt Ísland, bæði á láglendi og hálendi.

## Tilvísanir
Blálilja

**Blálilja** (fræðiheiti: *Mertensia maritima*) er fjölær jurt sem vex með jörðu í sand- og malarfjörum í Evrópu og Norður-Ameríku. Stönglarnir eru sléttir og blöðin egglaga með oddi og alveg hárlaus. Blómin eru lítil, blá og bjöllulaga.  Á Íslandi finnst blálilja í fjörum allt í kringum landið.   

Í blöðunum er dímetýlsúlfíð sem er sama efnið og er uppistaðan í lyktinni af ostrum. 

## Tilvísanir
Fjallafræhyrna

**Fjallafræhyrna** (fræðiheiti: *Cerastium arcticum*) er fjölær jurt sem vex á norðurslóðum. Hún vex í klösum í möl. Hún blómstrar í júlí-ágúst hvítum blómum sem sitja eitt á hverjum stilk. Blómin eru með fimm hálfklofin krónublöð. 

Fjallafræhyrna vex um allt land en er algengari á hálendi ofan við 700 metra.

Á Íslandi er fjallafræhyrna þekktur hýsill fyrir sveppinn fræhyrnublaðmyglu.

## Tilvísanir
Hóffífill

**Hóffífill** (fræðiheiti: *Tussilago farfara*) er fjölær jurt sem vex gjarnan í röskuðum jarðvegi og í vegarköntum um allt norðurhvel jarðar. Hóffífill blómstrar snemma á vorin. Blómin eru gul og sitja efst á þykkum stönglum sem eru alsettir litlum mjóum blöðum. Við rótina vaxa svo stór og þykk blöð eftir blómgun. 

Hóffífill hefur verið notaður í grasalækningum en inniheldur eiturefni í blómknúppnum.
Inniheldur eiturefni sem hefur pyrrolizidin kjarna. 
Fyrstu eitrunareinkenni eru magakrampar, ógleði og uppköst. Síðkomin einkenni eru meðal annars lifrarstækkun, skorpulifur vökvasöfnun í kviðarholi og jafnvel krabbamein
Mikið magn hóffífils bendir til mikils magns af kalíum og magnesíum í jarðvegi.

## Tilvísanir
Hjartagrasaætt

**Hjartagrasætt** (fræðiheiti: *Caryophyllaceae*), áður stundum nefnd **arfaætt**, er ætt tvíkímblöðunga. Ættkvíslir hennar eru 88 talsins og tegundirnar um 2.000. Helsta vaxtarsvæði plantna innan ættarinnar er tempraða beltið en einnig fyrirfinnast þær til fjalla á heitari slóðum.

## Greiningareinkenni
Blöðin eru gagnstæð eða stundum stakstæð. Blómin eru regluleg og oftast tvíkynja. Bikarblöðin er 4-5 talsins og krónublöðin einnig.

## Ættkvíslir

Eftirfarandi eru ættkvíslir ættarinnar.
**[[Acanthophyllum]]*
**[[Achyronychia]]*
**[[Agrostemma]]*
**[[Allochrusa]]*
**[[Alsinidendron]]*
**[[Ankyropetalum]]*
**[[Arenaria]]* - sandar
**[[Bolanthus]]*
**[[Bolbosaponaria]]*
**[[Brachystemma]]*
**[[Bufonia]]*
**[[Cardionema]]*
**[[Cerastium]]* - fræhyrnur
**[[Cerdia]]*
**[[Colobanthus]]*
**[[Cometes]]*
**[[Corrigiola]]*
**[[Cucubalus]]*
**[[Cyathophylla]]*
**[[Dianthus]]* - drottningarblóm
**[[Diaphanoptera]]*
**[[Dicheranthus]]*
**[[Drymaria]]*
**[[Drypis]]*
**[[Geocarpon]]*
**[[Gymnocarpos]]*
**[[Gypsophila]]* - blæjublóm
**[[Habrosia]]*
**[[Haya]]*
**[[Herniaria]]* - knýtisjurtir
**[[Holosteum]]*
**[[Honckenya]]*
**[[Illecebrum]]*
**[[Kabulia]]*
**[[Krauseola]]*
**[[Kuhitangia]]*
**[[Lepyrodiclis]]*
**[[Lochia]]*
**[[Loeflingia]]*
**[[Lychnis]]* - munkahettur
**[[Mesostemma]]*
**[[Microphyes]]*
**[[Minuartia]]* - nórur
**[[Moehringia]]*
**[[Moenchia]]*
**[[Myosoton]]*
**[[Ochotonophila]]*
**[[Ortegia]]*
**[[Paronychia]]*
**[[Pentastemonodiscus]]*
**[[Petrocoptis]]*
**[[Petrorhagia]]* (áður kallað *Tunica*) - bergnellikur
**[[Philippiella]]*
**[[Phrynella]]*
**[[Pinosia]]*
**[[Pirinia]]*
**[[Pleioneura]]*
**[[Plettkia]]*
**[[Pollichia]]*
**[[Polycarpaea]]*
**[[Polycarpon]]*
**[[Polytepalum]]*
**[[Pseudostellaria]]*
**[[Pteranthus]]*
**[[Pycnophyllopsis]]*
**[[Pycnophyllum]]*
**[[Reicheella]]*
**[[Sagina]]* - kræklar
**[[Sanctambrosia]]*
**[[Saponaria]]* - þvottajurtir
**[[Schiedea]]*
**[[Scleranthopsis]]*
**[[Scleranthus]]*
**[[Sclerocephalus]]*
**[[Scopulophila]]*
**[[Selleola]]*
**[[Silene]]* - hjartagrös
**[[Spergula]]* - skurfur
**[[Spergularia]]* - flæðarbúar
**[[Sphaerocoma]]*
**[[Stellaria]]* - arfi
**[[Stipulicida]]*
**[[Thurya]]*
**[[Thylacospermum]]*
**[[Uebelinia]]*
**[[Vaccaria]]*
**[[Velezia]]*
**[[Wilhelmsia]]*
**[[Xerotia]]*
Vídalínspostilla

**Vídalínspostilla** (sem heitir fullu nafni *Húspostilla eður einfaldar predikanir yfir öll hátíða- og sunnudagaguðspjöll árið um kring*, en er einnig stundum nefnd *Jónsbók*), er íslenskt guðræknirit sem var ein mest lesna bók á Íslandi í eina og hálfa öld. Hún kom út 1718-1720 og var kennd við höfund sinn, Jón Þorkelsson Vídalín (1666-1720), biskup í Skálholti. Hún þótti sjálfstæðara verk en hinar hefðbundnu húslestrabækur. Jón notaðist ekki bara við þýsk og dönsk verk eins og tíðkaðist heldur má einnig greina áhrif frá ensku riti sem hann þýddi sjálfur úr dönsku. Vídalínspostilla var margoft endurprentuð og var til á flestum heimilum í um 150 ár eftir að hún var fyrst gefin út.

## Dæmi úr Vídalínspostillu

## Heimildir
* 

## Tenglar
* Vídalínspostilla (útg. 1720) á Bækur.is
Barnalánið

***Barnalánið*** kallast hluti af efnahagsráðstöfunum, sem ríkisstjórn Gunnars Thoroddsens greip til í efnahagsþrengingum snemma á 9. áratugnum. *Barnalánið* voru tvö kúlulán sem ríkisstjórnin undir forystu Ragnars Arnalds fjármálaráðherra,
tók hjá Hambros-bankanum í London upp á 15 milljónir sterlingspunda árið 1981, og aðrar 15 milljónir árið 1983, alls 30 milljónir punda. Lánið hafði gjalddaga þann 31. janúar árið 2016 og hefur verið kallað „Barnalánið“ því ljóst var að það yrðu börn þeirra sem tóku lánið sem greiddu það upp.

Af láninu voru greiddir fastir 14.5% vextir árlega. Kúlulán með 14,5% vöxtum til 35 ára, þýðir að eingreiðslan í lok lánstímans er 114 sinnum hærri en upphaflega lánið.

Lánið var óverðtryggt en hins vegar er það háð breytingum á gengi sterlingspunds, sem var tæpar 15 krónur þegar lánið var tekið en var í febrúar 2015 um 200 krónur og lánið komið í 5,6 miljarða kr.  Þegar börnin borguðu loksins lánið var upphæðin 7,1 milljarður.

Andvirði lánsins var nýtt til margvíslegra framkvæmda, meðal annars til þess að minnka atvinnuleysi. Fjármálaráðherra var Ragnar Arnalds.

Barnalánið hefur verið greitt upp að fullu.

## Tilvísanir


## Heimildir
*Morgunblaðið, 12. september 1985 og 3. febrúar 1994 (síða B-8)
*Vísir - Barnalán á gjalddaga sama ár og Icesave afborganir
Píslarsaga séra Jóns Magnússonar

**Píslarsaga** er rit sem séra Jón Magnússon (1601-1696) samdi árin 1658-1659 og fjallar um þær raunir sem yfir hann gengu 1655 er hann veiktist vegna galdra (sem hann hélt sjálfur fram). Var ritið varnarskjal Jóns í máli gegn Þuríði Jónsdóttur frá Kirkjubóli í Skutulsfirði og jafnframt ákæra á hendur henni fyrir galdraofsóknir. Jón hafði áður komið því í kring að faðir Þuríðar og bróðir hennar skyldu brenndir fyrir galdra.

## Heimild
* 
## Sjá einnig

* Brennuöld
* Galdramál á Íslandi
* Jón Magnússon þumlungur
* Myrkrahöfðinginn
Elly Vilhjálms - Heilsaðu frá mér

**Heilsaðu frá mér** er 45 snúninga hljómplata gefin út af SG - hljómplötum árið 1969. 
Á henni flytur Elly Vilhjálms tvö lög.

## Lagalisti
#Heilsaðu frá mér - *Lag - texti: E. Worfing, C.H. Bengtsen - Jóhann G. Erlingsson*
#Hugsaðu heim - *Lag - texti: Jón Sigurðsson*

## Um verð
Verðið sem sést á bakhlið plötuumslagsins er verðið á plötunni árið 1968 í krónum talið.
Svanhildur - Þú ert minn súkkulaði-ís

**Svanhildur og hljómsveit Ólafs Gauks** er 45 snúninga hljómplata gefin út af SG - hljómplötum árið 1971. 
Á henni flytur Svanhildur tvö lög. Hljómsveit Ólafs Gauks leikur undir. Hana skipa: Carl Möller, Kristinn Sigmarsson, Ólafur Gaukur og Erlendur Svavarsson. Bakraddir Eddukórinn.

Bæði lögin voru framlög í Söngvakeppni evrópskra sjónvarpsstöðva 1971. Fyrra lagið heitir upprunalega „Un banc, un arbre, une rue“ og var framlag Mónakó. Franska söngkonan Séverine flutti það. Höfundur lagsins er Jean-Pierre Bourtayre og upprunalegi textinn er eftir Yves Dessca. Annað lagið heitir upprunalega „Jack in the box“ og var framlag Bretlands, flutt af norðurírska söngvaranum Clodagh Rodgers. Lagið er eftir John Worsley og upprunalegi textinn eftir David Myers.

## Lagalisti
#Ég skal bíða þín - *Fyrsta verðlaunalagið úr Söngvakeppni Evrópu 1971*
#Þú ert minn súkkulaði-ís - *Fjórða verðlaunalagið úr Söngvakeppni Evrópu 1971*
Elijah Wood

**Elijah Jordan Wood** (f. 28. janúar 1981) er bandarískur kvikmyndaleikari. Hann er frægastur fyrir að leika aðalhlutverk í stórmyndunum um *[[Hringadróttinssaga|Hringadróttinssögu]]* (*Lord of the Rings*). 

Meðal annara þekktra kvikmynda sem Wood hefur leikið í má nefna, *Sin City*, *Maniac*, *Oliver Twist*, *Phlipper*, og *The Adventures of Huck Finn*.
Forsetakjör á Íslandi 1996

**Forsetakjör á Íslandi 1996** fór fram þann 29. júní árið 1996. Fimm frambjóðendur gáfu kost á sér þau Ástþór Magnússon stofnandi Friðar 2000, Guðrún Agnarsdóttir læknir og fyrrverandi þingkona Kvennalistans, Guðrún Pétursdóttir lífeðlisfræðingur, Ólafur Ragnar Grímsson þingmaður Alþýðubandalagsins og fyrrverandi fjármálaráðherra og Pétur Kr. Hafstein hæstaréttardómari. Guðrún Pétursdóttir var fyrst frambjóðendanna til að tilkynna framboð í febrúar 1996 en dró framboð sitt síðan til baka þann 19. júní eða tíu dögum fyrir kosningar. Var nafn hennar því ekki á kjörseðlum en umdeilt var hvort sú ákvörðun kjörstjórnar ætti sér stoð í lögum. Niðurstaða forsetakjörsins varð sú að Ólafur Ragnar Grímsson var kjörinn forseti. 

## Úrslit

## Heimild
* Hagstofa Íslands
Samband ungra framsóknarmanna

**Samband ungra Framsóknarmanna** (**SUF**) var stofnað þann 13. júní árið 1938 á Laugarvatni. Sambandið mynda 20 svæðisbundin aðildarfélög. Hlutverk sambandsins er að kynna stefnu Framsóknarflokksins á meðal ungs fólks á Íslandi, auka þátttöku og áhrif ungs fólks innan Framsóknarflokksins, berjast fyrir hagsmunamálum ungs fólks við stefnumótun innan flokksins og gera það hæfara til að taka þátt í stjórnmálastarfi. 

Sambandsþing, sem haldið er árlega, er æðsta stofnun sambandsins. 13 manna stjórn fundar mánaðarlega. 6 manna framkvæmdastjórn sér um daglegan rekstur samtakanna. Skrifstofa sambandsins er að Bæjarlind 14-16 í Kópavogi.  

Sambandið á aðild að samtökum miðjuflokka, Nordiska Centerungdomens Förbund (NCF) sem eru samtök ungliðahreyfinga miðjuflokka á Norðurlöndum.

## Framkvæmdastjórn SUF
Formaður: Hrafn Splidt Þorvaldsson

Varaformaður: Elín Karlsdóttir

Ritari: Kjartan Helgi Ólafsson

Gjaldkeri: Þórunn Dís Þórunnardóttir

Kynningarstjóri: Árdís Lilja Gísladóttir

Viðburðarstjóri: Ýmir Örn Hafsteinsson 

Framkvæmdarstjórn sér um daglegan rekstur SUF

## Listi yfir formenn SUF

## Tengill

* Samband ungra Framsóknarmanna
* Facebook
* Instagram
Ármenn

**Ármenn** eru eitt af nokkrum félagasamtökum áhugamanna um stangveiði á Ísland, stofnað 28. febrúar árið 1973. Félagið sker sig frá öðrum sambærilegum félögum með því að í lögum félagsins er það áskilið að í veiðiferðum á vegum félagsins, eða á veiðisvæðum sem það hefur yfir að ráða, sé eingöngu stunduð fluguveiði.

Félagið hefur lengi haft ítök í Hlíðarvatn í Selvogi þar sem það á veiðihús.

Félagið á sína eigin félagsaðstöðu að Dugguvogi 13 í Reykjavík.  Það gefur út félagsritið Áróð.

## Tengill
* Heimasíða Ármanna
Frýgísk tóntegund

**Frýgísk tóntegund** er ein kirkjutóntegundanna (sjá tónstigi). Hún er díatónísk, þ.e. misstíg líkt og dúr og moll, en litlu bilin liggja milli fyrsta og annars tóns og þess fimmta og sjötta.
Titanic

RMS ***Titanic*** var breskt, gufuknúið farþegaskip og stærsta skip sem byggt hafði verið fram að því. Skipið lagði af stað frá Southampton í jómfrúarferð sína 10. apríl 1912. Skipið var á leiðinni til New York með stoppi í Frakklandi og Írlandi. Á fjórða degi siglingar 14. apríl kl. 23:40 sigldi skipið utan í borgarísjaka, rúmlega 600 km frá Nýfundnalandi. Klukkan 2:20 eftir miðnætti brotnaði skipið í tvennt og sökk. 

*Titanic* var kallað „ósökkvanlega skipið“ og þess vegna hafði það aðeins 20 björgunarbáta þótt það hafði verið hannað fyrir 64. Um það bil 2224 manns voru um borð í skipinu þegar það sökk, 337 í fyrsta farrými, 285 í öðru farrými, 721 í þriðja farrými og 885 manns í áhöfn. Aðeins 705 manns komust af og var bjargað af skipinu Carpathia. en um 1500 manns létust. Titanic fannst á hafsbotni árið 1985, staðsett nákvæmlega: 41.46 N 50.14 W
 
## Þau sem létust
Börn, fyrsta farrými: samtals 6,   látin: 0  bjargað: 6      lifðu af:100%  létust: 0%
Konur, fyrsta farrými: samtals 144,  látnar: 4  bjargað: 140      lifðu af:97,22%  létust:2,78%    
Karlar, fyrsta farrými: samtals 175,  látnir:118  bjargað 57      lifðu af:32,57% létust:67,43%

Börn, annað farrými: samtals 24,  látin: 0  bjargað 24      lifðu af:100% létust:0%
Konur, annað farrými: samtals 93,  látnar: 13  bjargað: 80      lifðu af:86,02% létust:13,98%
Karlar, annað farrými: samtals 168,  látnir: 154   bjargað: 14      lifðu af:8,33% létust:91,67%

Börn, þriðja farrými: samtals 79,  látin: 52  bjargað: 27      lifðu af:34,18% létust:65,82%
Konur, þriðja farrými: samtals 165,  látnar: 89 bjargað: 76      lifðu af:46,06% létust:53,94%
Karlar, þriðja farrými: samtals 462, látnir: 387  bjargað: 75      lifðu af:16,23% létust:83,77%

Konur, áhöfn: samtals 23, látnar: 3  bjargað: 20      lifðu af:86,96% létust:13,04%
Karlar, áhöfn: samtals 885 , látnir: 693 bjargað: 192      lifðu af:21,69% létust:78,31%

Samtals lifðu af 31,97% þeirra sem á skipinu voru en 68,03% létust.

## Tenglar
* ''Titanic getur ekki sokkið''; grein í Lesbók Morgunblaðsins 1944
* ''Frá Titanic-slysinu''; frétt í Ísafold 1912
* ''Voðalegt manntjón''; frétt í Þjóðviljanum 1912 
* ''Yfirklór í yfirheyrslum''; grein í Morgunblaðinu 1989
* ''Eitt átakanlegsta sjóslys veraldar''; grein í Sjómannablaðinu Víkingi 1962
Áfangakerfi

**Áfangakerfi** á við skipulag framhaldsskóla þar sem nemendum er ekki skipað í bekki heldur sitja þeir áfanga í hverri námsgrein á hverri önn. Hverjum áfanga er lokið með prófi í lok annar en það veitir síðan nemanda venjulega heimild til þess að sitja næsta áfanga í sömu námsgrein á næstu önn.  Hver áfangi veitir ákveðinn fjölda eininga, 2-3, eftir fjölda tíma í viku.  Ef nemandi fellur á prófi, eða á annan hátt uppfyllir ekki skilyrði fyrir að hafa náð áfanganum, þarf hann að endurtaka prófið eða áfangann í heild sinni.  

Menntamálaráðuneytið setur reglur um fjölda þeirra eininga sem þarf að ljúka til þess að geta talist hafa lokið stúdentsprófi í ákveðinni námsgrein og/eða í heild.

Áfangakerfi veitir nemendum aukið frelsi í námsvali þar sem þeir geta innan ákveðinna marka valið sér áfanga á önn og þannig t.d. tekið fleiri námsgreinar en skylt er og þannig flýtt fyrir sér í námi, eða tekið áfanga utan sinnar valinnar námsbrautar og þannig fengið aukna fjölbreytni í námið. Algengt er að nemendur í áfangakerfi ljúki stúdentsprófi á þremur árum eða af tveimur námsbrautum.

Á meðal skóla sem starfa með áfangakerfi á Íslandi í dag nefna Menntaskólann við Hamrahlíð, Fjölbrautaskólann í Breiðholti og Borgarholtsskóla
Landsbankadeild karla í knattspyrnu 2008

Árið 2008 var Íslandsmótið í knattspyrnu haldið í 97. skipti. Í fyrsta skipti var leikið í 12 liða deild og tók Fjölnir þátt í Landsbankadeild í fyrsta skipti í sögu félagsins. Á árinu urðu Knattspyrnufélagið Fram sem og Knattspyrnufélagið Víkingur 100 ára, en Víkingar leika í 1. deild. FH-ingar urðu Íslandsmeistarar eftir æsispennandi lokabaráttu, en þeir voru í 2. sæti að lokinni 21 umferð, en Keflvíkingar þurftu að sætta sig við 2. sætið, eftir að hafa verið lengi vel með forystu í deildinni.

## Spáin

Spá þjálfara, fyriliða og forráðamanna allra liða í Landsbankadeild karla 2008 var gefin út 7. maí. Þar var Val spáð efsta sætinu en Fjölni og Grindavík falli.

## Loka staðan í deildinni

### Töfluyfirlit

|}
 

## Leikjaniðurröðun

*1. umferð*:

### 2. umferð

### 3. umferð

### 4. umferð

### 5. umferð

### 6. umferð

### 7. umferð

### 8. umferð

### 9. umferð

### 10. umferð

### 11. umferð

### 12. umferð

### 13. umferð

### 14. umferð

### 15. umferð

**16. umferð**

*17. umferð:*

*18. umferð:*

*19. umferð:*

*20. umferð:*

**21. umferð:**

*22. umferð:*

## Markahæstu menn

:*Ath: Talan inni í sviganum eru mörk skoruð úr vítum, en hin talan eru heildarmörk, þar sem vítaspyrnur eru taldar með*

## Félagabreytingar
### Félagabreytingar í upphafi tímabils
#### Upp í Landsbankadeild karla
*  Þróttur
*  Fjölnir
*  Grindavík
#### Niður í 1. deild karla
*  Víkingur
### Félagabreytingar í lok tímabils
#### Upp í Pepsideild karla
*  ÍBV
*  Stjarnan

#### Niður í 1. deild karla
*  HK
*  ÍA

## Heimildaskrá
Ein stutt undirrétting um Íslands aðskiljanlegar náttúrur

**Ein stutt undirrétting um Íslands aðskiljanlegar náttúrur** er rit eftir Jón lærða Guðmundsson og er frá 17. öld. Þetta er fyrsta rit á íslensku um íslenska náttúru.

## Heimildir
Fatnaður

**Fatnaður**, **föt** eða **klæðnaður** er sniðið efni sem ver mannslíkamann fyrir slæmu veðri og öðrum þáttum í umhverfinu. Fólk klæðist fötum vegna öryggisins, þæginda og til þess að gæta velsæmdar, föt eru einnig táknræn í menningar-, félags- og trúarlegum skilningi.

Í gegnum söguna hafa föt verið gerð úr efnum eins og leðri og loði. Nú á dögum eru þau oft gerð úr tilbúnum eða nátturulegum þráðum. Það eru til rannsóknir sem stinga upp á að menn hafi verið í fötum í um það bil 650.000 ára.

Talið er að hlutir eins og handtöskur, göngustafir og regnhlífar eru aukahlutir og ekki föt, en stundum eru höfuðföt og lítlar peysur til dæmis talin að vera aukuhlutir eða föt. 

## Gerðir fatnaðar
* Bolur
* Buxur
* Höfuðfat
* Kjóll
* Nærföt
* Peysa
* Sokkur
* Skór

## Tengt efni
* Tíska
Brandur Sæmundsson

**Brandur Sæmundsson** (latína *Brandus Sæmundi filius*, 1120–6. ágúst 1201) var biskup á Hólum frá 1163 til dauðadags, 1201, eða í 38 ár.

## Fjölskylda
Foreldrar Brands voru Sæmundur Grímsson og kona hans Ingveldur Þorgeirsdóttir. Sæmundur Grímsson faðir Brands, og Sæmundur fróði Sigfússon í Odda, voru bræðrasynir, og var Brandur því af ætt Oddaverja. Kona Brands var **Auð-Helga Bjarnardóttir**. Þau áttu tvö börn. Dóttir þeirra hét Guðrún Brandsdóttir, sem átti fyrr Pál Þórðarson í Vatnsfirði, síðar Arnór Kolbeinsson á Reynistað, af ætt Ásbirninga. Sonur þeirra hét Þorgeir Brandsson (d. 1186). Hann var nánasti vinur Guðmundar góða.

## Biskupsævi
Brandur var líklega fæddur um 1120, en fátt er vitað um uppvöxt hans. Hann var kjörinn Hólabiskup 1162 og var vígður 8. september 1163 í Niðarósi af Eysteini Erlendssyni erkibiskupi. Brandur þótti skörungur í embætti. Upp úr 1170 fór erkibiskup að hlutast til um málefni kirkju og þjóðar hérlendis, og sendi margar skipanir til Íslands, og um 1190 bætast einnig við tilskipanir páfa. Brandur Sæmundsson var fulltrúi goðakirkjunnar, og mun hafa reynt að sigla á milli skers og báru til að lenda ekki í deilum við frændur sína, Oddaverja. 

Um 1195 var Guðmundur góði Arason kominn í tölu helstu klerka norðanlands og hafði Brandur biskup mikið traust á honum, valdi hann t.d. skriftaföður sinn. Árið 1198 kom Guðmundur því til leiðar að Brandur vakti máls á helgi Þorláks Þórhallssonar og sendi Alþingi vitnisburði um jarteiknir hans. Varð það til þess að koma hreyfingu á málið, en Páll Jónsson Skálholtsbiskup hafði tregðast við. 

Brandur biskup mælti hin frægu orð um Hvamm-Sturlu: "Engi maður frýr þér vits, en meir ertu grunaður um gæsku." Að gruna er hér í fornri merkingu, þ.e. 'að draga í efa'; "grunaður um gæsku" merkir hér: 'talinn skorta góðan hug' eða: 'menn draga í efa að þú sért góðgjarn'. Eftir að orðið 'gruna' fékk nýja merkingu breyttist málshátturinn: "Engi maður frýr þér vits, en meir ertu grunaður um græsku". Orðið 'græska' merkir 'grályndi' eða 'illgirni'.

Brandur Sæmundsson andaðist 6. ágúst 1201, þá talsvert hrjáður af elli.

## Tilvísanir


## Heimildir
*Páll Eggert Ólason: *Íslenskar æviskrár* I.
*Sigurður Líndal (ritstj.): *Saga Íslands* II.
Fellaskóli

**Fellaskóli** er almennur grunnskóli í Efra-Breiðholti. Hann var tekinn í notkun árið 1973 og þjónar aðallega nemendum úr Fellunum, neðri hluta Vesturbergs og neðri hluta Austurbergs.  Skólinn er staðsettur við Norðurfell 17-19.  Í skólanum er kennt í öllum árgöngum frá 1. til 10. bekk.  Við skólann er íþróttahús en nemendur fá sundkennslu í Breiðholtslaug.  Skólastjóri (árið 2022) er Helgi Gíslason.

## Tenglar
* Heimasíða Fellaskóla .
Hver

:*Orðið „hver“ er líka íslenskt [[spurnarfornafn]] sem er notað til að eiga við einn af fleiri en tveimur.*

**Hver** er jarðhitalind með grunnvatni frá jarðskorpum. Hverir finnast víða um heim, í öllum heimsálfum og á hafsbotni.

## Tengt efni
* Lind
* Goshver
Stór-Lundúnasvæðið

**Stór-Lundúnasvæðið** (enska: **Greater London**) er sýsla á Suðaustur-Englandi á Bretlandi. Svæðið var myndað opinberlega árið 1965 og inniheldur Lundúnaborg og þrjátíu og tvo borgarhluta, auk þess hundruð hverfa og nágrenna. Svæðið hefur hæstu landsframleiðslu á mann á Bretlandi. Það myndar kjördæmi í Evrópuþinginu. Stór-Lundúnasvæðið er 1.572 km² að flatarmáli og íbúatala var um það bil 8.308.369 manns árið 2012. Sýslurnar Essex, Hertfordshire, Buckinghamshire, Berkshire, Surrey og Kent allar umkringja Stór-Lundúnasvæðið.

## Borgarhlutar
Á Stór-Lundúnasvæðinu eru 32 borgarhlutar og Lundúnaborg, sem eru sýnd á þessu korti:
Thames

**Thames**, **Tempsá** eða **Temsá** (enska: **River Thames**, [ˈtemz]) er helsta á Suður-Englands. Hún rennur um London, en einnig í gegnum borgirnar Oxford, Reading og Windsor. Hún önnur stærsta á Bretlands og stærsta áin sem rennur eingöngu um England.

Tempsdalur dregur nafn sitt af ánni og umlykur hana milli Oxford og Vestur-London. Tempsárósinn er austan megin við London þar sem hún rennur í Norðursjó. Fleiri en 80 eyjar eru í ánni.